નવી દિલ્હી: જીએસટી નહીં ભરનાર કંપનીઓ અને વેપારીઓ સામે સરકારે હવે લાલ આંખ કરી આવા યુનિટો સામે પગલાં ભરવાની કવાયત હાથ ધરી છે. દેશવ્યાપી અભિયાન ચલાવવાની સરકારે તૈયારી હાથ ધરી છે. જીએસટીના ટોચનાં સૂત્રોના જણાવ્યા પ્રમાણે ડિપાર્ટમેન્ટ આ અંગે સમગ્ર દેશમાં તલાશીનું સર્વે અભિયાન ચલાવી શરૂ કરી શકે છે, જેમાં ખાસ કરીને એવા યુનિટ્સ સામે સરકાર એક્શન લઇ શકે છે કે જેઓ જાણી જોઇને ટેક્સ બચાવી રહ્યા હોય. પ્રાપ્ત થતી માહિતી મુજબ જીએસટીના ટોચના અધિકારીઓ વડા પ્રધાન નરેન્દ્ર મોદી તથા નાણાપ્રધાન અરુણ જેટલીને મળ્યા હતા. એવું માનવામાં આવી રહ્યું છે કે સરકારના પ્રેશર બાદ જીએસટી ડિપાર્ટમેન્ટે અભિયાન ચલાવવાનો નિર્ણય કર્યો છે.